ཁྱབ་བདག་དྲིན་ཆེན་བླ་མར་གསོལ་འདེབས་བྱེད་ཚུལ་ཌཱཀི་འབུམ་གྱི་ཐུགས་ཐིག་ཅེས་བྱ་བ་བཞུགས་སོ། །
141

གཏེར་ འཇིགས་མེད་ཕུན་ཚོགས་གསུང། གསར།
དྷཱིཿ རབ་འབྱམས་ཞིང་དུ་འགྲོ་བློར་འཚམས་པའི་སྐུ། །ཞི་ཆགས་ཁྲོ་སྒེག་གཏུམ་རྔམ་རྨོངས་པའི་ཚུལ། །མཛད་ཚུལ་མ་ངེས་སྐྱབས་
གསུམ་ཇི་སྙེད་ཀུན། །གཅིག་རྫོགས་བླ་མར་ཤེས་ལ་གསོལ་བ་འདེབས། །འདི་ཕྱི་བར་དོའི་གནས་སྐབས་ཐམས་ཅད་དུ། །སྐྱིད་སྡུག་ཅི་གཏོང་བླ་
མ་ཁྱེད་རང་ཤེས། །རེ་ལྟོས་གཞན་མེད་ཡིད་ཆེས་ཚུགས་ཐུབ་ཀྱིས། །དད་པའི་བ་སྤུ་གཡོ་བས་གསོལ་བ་འདེབས། །སྙིང་སྟོབས་མཆོག་གིས་ལྔ་
བདོའི་འགྲོ་བ་འདྲེན། །སྨོན་ལམ་སྟོབས་ཀྱིས་སངས་རྒྱས་གཞན་ལས་མྱུར། །གང་འདུལ་ཆོས་ཀྱིས་འགྲོ་ཁམས་ཁྱབ་མཛད་པའི། །བཀའ་དྲིན་
142

དྲན་པའི་ངང་ནས་གསོལ་བ་འདེབས། །དལ་འབྱོར་ཐོབ་ཀྱང་ནམ་འཆི་ཆ་མ་མཆིས། །བསླུ་མེད་ལས་འབྲས་ནམ་ཡང་ཆུད་མི་ཟ། །
འཁོར་བ་གར་སྐྱེས་སྡུག་བསྔལ་རྒྱ་མཚོའི་གནས། །ངེས་འབྱུང་བསམ་པ་བསྐྱེད་བཞིན་གསོལ་བ་འདེབས། །འགྲོ་ཀུན་སྡིག་སྡུག་མ་ལུས་བདག་ལ་
ཐིམ༑ ༑རང་གི་བདེ་དགེ་འགྲོ་ལ་སྨིན་པའི་མཐུས། །ཀུན་ཀྱང་བདེ་ལྡན་སྡུག་བསྔལ་ཆགས་སྡང་བྲལ། །དགའ་བས་ཁྱབ་པར་སྨོན་བཞིན་གསོལ་
བ་འདེབས། །རིང་ནས་དྲིན་གྱིས་བསྐྱངས་པའི་མར་གྱུར་འགྲོ །སྐུ་བཞིའི་གོ་འཕང་མཆོག་ལ་དབུགས་དབྱུང་ཕྱིར། །རྒྱལ་སྲས་སྤྱོད་པ་རྒྱ་མཚོ་
བསྟོད་
གཉིས་
ཚོགས།
143
ر

༈ བསྒྲུབ་སྙམ་པའི། །དམ་བཅའ་མ་བརྗེད་ངང་ནས་གསོལ་བ་འདེབས། །ལུས་དང་ལོངས་སྤྱོད་དུས་གསུམ་དགེ་ཚོགས་ཀུན། །རྣམ་སྨིན་ལན་ལ་རེ་བ་མེད་བཞིན་དུ། །འཁོར་
གསུམ་ཡོངས་དག་ལྟ་བས་རྒྱས་བཏབ་ནས། །འཇམ་མགོན་རྗེ་ལ་འབུལ་བཞིན་གསོལ་བ་འདེབས། །རྨོངས་དང་བག་མེད་ཉོན་མོངས་དབང་གྱུར་པའི། །མཐོ་རིས་ཐར་བར་
སྒྲིབ་པའི་ཉེས་ཚོགས་ཀུན། །སྟོབས་བཞིའི་གཉེན་པོའི་རྩི་དང་མ་བྲལ་བར། །བཤགས་སྦྱང་ཚད་ལྡན་བགྱིད་བཞིན་གསོལ་བ་འདེབས། །ནད་མུག་འཁོན་འཁྲུག་གདོན་བགེགས་ ༔
དམོད་བྱད་དང༌། །འབྱུང་བཞིའི་གཤེད་གྱུར་སྡེ་བརྒྱད་དལ་ཁ་སོགས། །མི་འདོད་མཐའ་དག་འཕྲལ་དུ་འཇོམས་པ་ལ། །ཐུགས་དམ་རྒྱུད་བསྐུལ་ཚུལ་དུ་གསོལ་བ་འདེབས། །
ཟས་ནོར་ཚེ་སྟོབས་རིགས་བརྒྱུད་གཟུངས་སྤོབས་དང༌། །སྙན་གྲགས་འཁོར་རྒྱས་ལྷ་མི་དབང་དུ་འདུས། །ས་ལམ་ཉམས་རྟོགས་སྡེ་བཞིའི་དཔལ་ཡོན་གྱི། །དངོས་གྲུབ་ཞུ་བའི་
༈ ངང་ནས་གསོལ་བ་འདེབས། །མིག་སྨན་རྐང་མགྱོགས་རིལ་བུ་མཁའ་སྤྱོད་འགྲོ། །མི་སྣང་བཅུད་ལེན་གཏེར་འདོན་གྲུབ་ཚུལ་ངོམ། །ཁ་སྦྱོར་བདུན་སོགས་གནས་སྐབས་མཐར་
འཇིགས་མེད་ཕུན་ཚོགས་གསུང་། གསར།

ཐུག་གི །ལས་ཚོགས་རབ་འབྱམས་རྙེད་ཕྱིར་གསོལ་བ་འདེབས། །བླ་མ་འོད་ཞུ་རང་ལ་ཐིམ་པའི་མོད། །དབང་བཞི་ཐོབ་ནས་རང་གི་སྒོ་གསུམ་པོ། །རྡོ་རྗེ་
གསུམ་དུ་ཤེས་པའི་དག་སྣང་བློ། །ཡང་ཡང་གསལ་འདེབས་བྱེད་བཞིན་གསོལ་བ་འདེབས། །རང་དང་དམིགས་བྱ་ལྷར་གསལ་དབུ་མའི་ནང༌། །ཕྲ་བའི་སྒོ་གསུམ་དྷཱིཿཡིག་རྣམ་
པར་ཤར། །རླུང་དང་ཧིཀ་སྒྲས་བསྐྱོད་དེ་སྤྱི་བོར་ཐོན། །བླ་མར་ཐིམ་པར་མོས་ལ་གསོལ་བ་འདེབས། །སྣང་སྲིད་གཟུགས་སྣང་སྒྱུ་འཕྲུལ་དྲྭ་བར་དྭག །བཟང་ངན་སྒྲ་སྐད་སྔགས་
ཀྱི་ངོ་བོར་རྫོགས། །དྲན་རྟོག་གང་ཤར་ཐུགས་ཀྱི་རོལ་པར་སྨིན། །གཏན་ཚིགས་རྣམ་བཞི་ངེས་པས་གསོལ་བ་འདེབས། །བླ་མའིི་ཐུགས་དབུས་ཟླ་སྟེང་དྷཱིཿཡིག་མཐར། །གསོལ་
འདེབས་ཡིག་འབྲུ་སྐར་ཕྲེང་བཞིན་དུ་འཁོར། །བདུད་རྩི་བྱུང་བས་རྒྱལ་ཐབས་སྤྱི་བླུགས་ཀྱི། །དབང་མཆོག་བསྐུར་བར་མོས་ལ་གསོལ་བ་འདེབས། །སྣོད་བཅུད་སྲིད་ཚད་ཆོས་
ཚུལ་མཐའ་དག་གིས། །བུང་བ་ཚང་ཞིག་སྒྲ་དབྱངས་ལྟ་བུ་ཡི། །གསོལ་འདེབས་གླུ་ཡིས་སྲིད་རྩ་དབྱིངས་སུ་གཏོར། །སྐུ་གསུམ་གཞི་རྫོགས་ཤེས་ལ་གསོལ་བ་འདེབས། །

གཏེར་ འཇིགས་མེད་ཕུན་ཚོགས་གསུང་།
གསར།
༈ གསོལ་འདེབས་ཡིག་འབྲུ་རང་དང་བླ་མ་ཡི། །རྩ་འཁོར་རྣམས་སུ་མགལ་མེ་ལྟ་བུར་བརྒྱུད། །འོད་འཕྲོས་འཕགས་མཆོད་འགྲོ་ཀུན་སྒྲིབ་སྦྱངས་ཏེ། །ལས་བཞི་ལྷུན་གྲུབ་ངང་ནས་
གསོལ་བ་འདེབས། །ཆོས་བདུན་ལུས་ཀྱི་སྟོང་ར་འཇའ་འདྲའི་དབུས། །དཀར་དམར་མཐིང་ག་རོ་རྐྱང་དབུ་གསུམ་ལ། །གདུགས་རྩིབས་བཞིན་དུ་འཁྲིལ་བའི་རྩ་རྣམས་གསལ། །
འཕྲུལ་འཁོར་གར་ལ་རོལ་བཞིན་གསོལ་བ་འདེབས། །རོ་རྐྱང་ལམ་བརྒྱུད་བཞི་ལྡན་ཤངས་རླུང་གིས། །དབུ་མའི་མར་སྣེར་སྦར་བའི་ཙཎྜ་ལིས། །ཧཾ་ཡིག་བཞུས་པའི་དྭངས་མས་
འཁོར་ལྔ་གང༌། །སྲོག་རྩོལ་མདུད་རྒྱ་འགྲོལ་བཞིན་གསོལ་བ་འདེབས། །ཅོག་གཞག་བཞི་ལྡན་ལྟ་བའི་རང་ངོ་ཤེས། །གྲོལ་བ་རྣམ་བཞིའི་སྒོམ་པའི་རྩལ་ཆེན་རྫོགས། །བླང་དོར་
སྤང་བའི་སྤྱོད་ལ་བརྟན་པ་ཐོབ། །ཁྲེགས་ཆོད་ཟང་ཐལ་ངང་ནས་གསོལ་བ་འདེབས། །བཞུགས་སྟངས་གཟིགས་སྟངས་གཅུན་པའི་ལུས་གནད་ཀྱིས། །ངག་གནད་རླུང་ལྷོད་སྨྲ་
བརྗོད་སྤངས་བྱས་ཏེ། །ཡིད་གནད་ལྟ་བའི་ངང་མདངས་མ་ཉམས་པར། །དབྱིངས་ཐིག་རིག་གདངས་མཇལ་བཞིན་གསོལ་བ་འདེབས། །ཟག་ཕུང་སྒོང་རྒྱ་རལ་བའི་སྣང་གསུམ་
146

མཐར༑ ༑ཀ་དག་གཡའ་བྲལ་ལྷུན་གྲུབ་ཚོམ་བུ་ཀུན། །རང་སྣང་ཤེས་ལ་དེར་འཛིན་མེད་བཞིན་དུ། །འཆི་སྲིད་ཆོས་སྐུར་སྦྱོང་བཞིན་གསོལ་བ་འདེབས། །བར་
དེིའི་སྣང་བ་ཤར་བའི་དེ་མ་ཐག །མངོན་བྱང་ལྔ་དང་རྒྱས་པ་ཆེན་པོའམ། །སྐད་ཅིག་དྲན་རྫོགས་ལྷར་གསལ་དག་བརྟན་གྱིས། །བར་སྲིད་ལོངས་སྐུར་སྲེ་བཞིན་གསོལ་བ་
འདེབས༑ ༑སྲིད་པ་བར་དོར་ཕྱག་མཚན་ཡིག་འབྲུ་རུ། །མོས་ཏེ་སྤྲུལ་བའི་ཞིང་དུ་འགྲོ་བ་འམ། །ཡབ་ཡུམ་ལྷར་གསལ་མི་ཡི་ལུས་རྟེན་བཟུང༌། །སྐྱེ་སྲིད་སྤྲུལ་སྐུར་སྒྱུར་བཞིན་
གསོལ་བ་འདེབས། །དབྱིངས་ནས་ཐུགས་རྗེ་མ་ལྷོད་བླ་མ་རྗེ། །གསོལ་འདེབས་བུ་ལ་མཆོག་ཐུན་དངོས་གྲུབ་སྩོལ། །འཁོར་བ་དོང་སྤྲུགས་ཆོས་རྗེ་བླ་མ་ཡི། །གོ་འཕང་ཚེ་འདི་
ཉིད་ལ་འཐོབ་པར་ཤོག །ཅེས་རབ་རྒྱལ་ཆུ་སྟག་ཟླ་༢ཚེས་༢༧ལ་ངག་དབང་བློ་གྲོས་མཚུངས་མེད་ཀྱིས་བྲིས།། །།
བཞི་བྱོན།
ཚོགས།

148
གཏེར་ འཇིགས་མེད་ཕུན་ཚོགས་གསུང་། གསར།

བསྟོད་ གཅིག་ ཚོགས།